                                         Anexa la HCL nr. _____ din ______________ privind aprobarea încheierii unui acord de colaborare între Casa de Cultură- U.A.T. Municipiul Marghita și S.C. MOVIE TREND S.R.L.

          MUNICIPIUL MARGHITA                                                             S.C. MOVIE TREND S.R.L.    
     Nr................./..........................                                               Nr. .................../..............................
ACORD DE COLABORARE
Părţile acordului:
CASA DE CULTURĂ -  U.A.T. MUNICIPIUL MARGHITA, cu sediul în Marghita, str. Calea Republicii, nr. 1, Marghita, jud. Bihor, cod fiscal 4348947, reprezentată legal de dl. Marcel-Emil SAS-ADĂSCĂLIŢII – în calitate de primar,
și
S.C. MOVIE TREND S.R.L., cu sediul în Municipiul Cluj-Napoca, str. Nirajului, nr. 17-17A,     jud. Cluj, tel. 0741036381, având CUI 37603612, înregistrat la Oficiul Registrului Comerțului de pe lângă Tribunalul Cluj sub nr. J12/2742/2017, cod IBAN nr. RO94BTRLRONCRT0CM7634001, deschis la Banca Transilvania Cluj-Napoca, reprezentată legal de d-na Ioana Mihaela POP – în calitate de administrator, 

denumite în continuare Parteneri, au convenit de comun acord încheierea prezentului Acord de colaborare, astfel: 
Art. 1 Obiectul acordului de colaborare
1.1 Obiectul prezentului acord îl reprezintă colaborarea partenerilor în vederea promovării culturii cinematografice, încurajarea progresului în domeniul culturii și educarea populației prin creșterea nivelului de conștientizare a necesității realizării unui serviciu educațional de calitate prin cultură, prin realizarea de proiecții periodice de filme cinematografice, de actualitate și premiere. Filmele care vor fi proiectate în incinta Casei de Cultură Marghita sunt stabilite de comun acord de către parteneri. 
1.2 Prevederile prezentului acord de colaborare sunt obligatorii pentru părţi.
Art. 2 Principiile de bună practică ale parteneriatului

2.1. Acordul de colaborare are la bază principiile cooperării loiale între parteneri, a angajamentului şi a responsabilităţii, cu respectarea standardelor profesionale şi de etică în îndeplinirea responsabilităţilor asumate prin prezentul acord ori care derivă din implementarea acestuia.

2.2. Părţile trebuie să se consulte în mod regulat şi să se informeze asupra tuturor problemelor apărute care pot avea legătură cu procesul de implementare a prezentului acord de colaborare.
2.3. Prezentul acord de colaborare va urmări, în toate activităţile sale, promovarea culturii cinematografice, oferirea de șanse egale tuturor cetățenilor și în special copiilor, prin  realizarea de proiecții de filme cinematografice în sediul Casei de Cultură Marghita.

Art.3 Obligaţiile partenerilor
MUNICIPIUL MARGHITA

- pune la dispoziție cu titlu gratuit, în clădirea Casei de Cultură a Municipiului Marghita, în condiții de siguranță, spațiul necesar susținerii activităților care se vor derula în baza prezentului acord de colaborare, anume proiecții periodice de filme cinematografice de actualitate și premiere.
S.C. MOVIE TREND S.R.L.

- pune la dispoziție cu titlu gratuit, în incinta Casei de Cultură Marghita, aparatura de proiecție și accesoriile necesare proiecției de filme 2D și 3D, respectiv proiector profesional 3D cu lentilă și filtru de cristal 3D, ecran de proiecție 3D, ochelari 3D, player compatibil, laptop, bilete de intrare, etc, precum și licențele aferente proiectării filmelor, sens în care declară că firma este înregistrată în Registrul Național al cinematografiei cu drept de difuzare a filmelor cinematografice pe teritoriul României nr. 1605/02.06.2021, deține dreptul de licență pentru exploatarea filmelor pe teritoriul României și are încheiate contracte de colaborare cu distribuitorii de filme;
- se obligă, respectiv declară că filmele ce vor fi proiectate nu se supun niciunui defect juridic, limitării în exploatarea lor cu privire la prezentul acord care permite distribuirea și difuzarea pe teritoriul României;  
- se obligă să achite impozitul de manifestări artistice reprezentând un procent de 2% din încasarea sumei provenită din vânzarea biletelor, cu ocazia fiecărei proiecții; 
- asigură personalul propriu/contractat pentru desfășurarea proiecțiilor de filme cinematografice; 
Art. 4 Durata şi modificarea protocolului
4.1. Prezentul Acord de colaborare intră în vigoare la data semnării lui de ambele părţi şi poate fi modificat şi completat prin act scris, cu acordul părţilor.
4.2 Acordul de colaborare se încheie pe o perioadă nedeterminată începând cu data semnării acestuia, putând fi denunțat unilateral de oricare dintre părți, cu o notificare prealabilă a celeilalte părți, exprimată în scris, cu cel puțin 30 de zile calendaristice înaintea datei de la care se dorește încetarea acordului.

4.3. Prezentul Acord de colaborare încetează de drept în cazul în care firma MOVIE TREND S.R.L. pierde dreptul de difuzare a filmelor cinematografice pe teritoriul României, sau dreptul de licență pentru exploatarea filmelor pe teritoriul României, precum și în cazul în care își schimbă activitatea, respectiv este în faliment/insolvență/dizolvare/radiată.

Art. 5 Prevederi finale
5.1. Părţile semnatare vor urmări şi asigura aplicarea unitară şi în spiritul bunei colaborări a prevederilor prezentului acord de colaborare.

5.2. Părţile au o răspundere proprie pentru respectarea dispoziţiilor legislaţiei în vigoare sub a căror incidenţă intră activităţile proprii.
5.3. Părţile garantează că reprezentanţii numiţi ale căror semnături apar mai jos au fost învestiţi, la data semnării prezentului acord de colaborare, cu toate puterile legale pentru a semna şi executa prezentul Acord. 
Prezentul Acord de colaborare a fost întocmit şi semnat astăzi, ……………..,  în 3 exemplare originale.
                MUNICIPIUL MARGHITA                                        S.C. MOVIE TREND S.R.L.
                  reprezentat legal de Primar                                         reprezentat legal de administrator 

